Fond za zaštitu depozita

Podgorica, 02.07.2020. godine

**Održana VI sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je šestu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je razmotrio i usvojio predlog Pravilnika o podacima i informacijama koje kreditna institucija dostavlja Fondu. Ovim pravilnikom utvrđuju se vrsta, forma, obim, sadržaj podataka i informacija i rokovi za njihovo dostavljanje Fondu od strane kreditnih institucija.

Upravni odbor Fonda je razmotrio i usvojio predlog Pravilnika o obavještavanju deponenata i potencijalnih deponenata o sistemu zaštite depozita. Ovim pravilnikom uređuje se način na koji Fond i kreditne institucije u skladu sa Zakonom o zaštiti depozita pružaju deponentima i potencijalnim deponentima informacije o sistemu zaštite depozita u Crnoj Gori.

Upravni odbor Fonda je razmotrio i usvojio predlog Odluke o bližim uslovima, načinu i postupku isplate garantovanih depozita. Ovom odlukom se bliže uređuju uslovi, način i postupak isplate garantovanih depozita kod nastanka zaštićenog slučaja.

Upravni odbor Fonda je razmotrio i usvojio predlog Odluke o načinu dokazivanja ispunjenosti uslova za utvrđivanje depozita koji predstavljaju privremeni visoki saldo. Ovom odlukom utvrđuju se način dokazivanja prava na dodatno zaštićeni depozit koji predstavlja privremeni visoki saldo u iznosu do 30.000 eura.

Upravni odbor Fonda je razmotrio i usvojio predlog Etičkog kodeksa Fonda za zaštitu depozita. Ovim kodeksom bliže se utvrđuju pravila profesionalnog ponašanja članova Upravnog odbora Fonda, direktora Fonda i zaposlenih u Fondu, kojih su isti dužni da se pridržavaju u očuvanju, afirmaciji i ugleda i integriteta Fonda.

Upravni odbor Fonda je razmotrio i usvojio predlog Pravilnika o izmjenama Pravilnika o poslovnoj tajni. Ovim izmjenama vrši se usklađivanje predmetnog pravilnika sa novim Zakonom o zaštiti depozita.

Upravni odbor Fonda je razmotrio predlog ugovora o kreditu sa Evropskom bankom za obnovu i razvoj i uslove za zaključenje ugovora. Upravni odbor se saglasio sa predlogom ugovora i uslovima za zaključenje..

Upravni odbor Fonda je razmotrio personalnu dokumentaciju kandidata koji se prijavio na konkurs za direktora Fonda za zaštitu depozita, i cijeneći profesionalno i radno iskustvo kandidata u oblasti bankarstva i finansija jednoglasno odlučio da se za direktora Fonda za zaštitu depozita, na period od četiri godine, imenuje Predrag Marković, diplomirani ekonomista iz Podgorice.

Upravni odbor Fonda je donio odluku da se za reviziju finansijskih iskaza Fonda za zaštitu depozita za 2020. godinu imenuje Društvo za reviziju Ernst & Young d.o.o. Podgorica.

Upravni odbor Fonda je razmotrio izvještaj o visini ukupnih depozita, visini garantovanih depozita i stanju sredstava Fonda na 31.05.2020. godine. Konstatovano je da ukupna sredstva Fonda na 31.05.2020. godine iznose 77 miliona eura, ukupni depoziti 3,3 milijarde eura, a garantovani depoziti 1,43 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.